รัฐบาลไทย-ข่าวทำเนียบรัฐบาล-กระทรวงเกษตรฯ เตรียมความพร้อมเกษตรกรเข้าสู่ฤดูกาลผลิตใหม่ ปี2560/61 จัดงานวันถ่ายทอดเทคโนโลยี (Field Day) และบริการการเกษตร
วันพฤหัสบดีที่ 4 พฤษภาคม 2560
กระทรวงเกษตรฯ เตรียมความพร้อมเกษตรกรเข้าสู่ฤดูกาลผลิตใหม่ ปี2560/61 จัดงานวันถ่ายทอดเทคโนโลยี (Field Day) และบริการการเกษตร
กระทรวงเกษตรฯ เตรียมความพร้อมเกษตรกรเข้าสู่ฤดูกาลผลิตใหม่ ปี2560/61 จัดงานวันถ่ายทอดเทคโนโลยี (Field Day) และบริการการเกษตร หวังกระตุ้นเกษตรกรเริ่มต้นการผลิตในปีการเพาะปลูกใหม่ โดยใช้เทคโนโลยีและภูมิปัญญาผ่าน ศพก. 882 ศูนย์ทั่วประเทศ
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ มีนโยบายในการเตรียมความพร้อมเกษตรกรเข้าสู่ฤดูกาลผลิตใหม่ ปี 2560/61 โดยมอบหมายให้ กรมส่งเสริมการเกษตรเป็นแกนหลักในการดําเนินการจัดงานวันถ่ายทอดเทคโนโลยี (Field Day)และบริการการเกษตร เพื่อกระตุ้นให้เกษตรกรเริ่มต้นการผลิตในปีการเพาะปลูกใหม่ปี2560/61โดยใช้เทคโนโลยีและภูมิปัญญาที่มีความเหมาะสมกับพื้นที่และใช้ประโยชน์จากศูนย์เรียนรู้การเพิ่มประสิทธิภาพการผลิตสินค้าเกษตรและศูนย์เครือข่ายที่มีอยู่ในพื้นที่ จํานวน 882 ศูนย์ทั่วประเทศ โดยให้หน่วยงานในสังกัดของกระทรวงเกษตรฯ ให้บริการด้านการเกษตรเพื่อสนับสนุนเกษตรกรเริ่มต้นการผลิตในปีการเพาะปลูกใหม่ โดยจะเริ่มการเตรียมความพร้อมเกษตรกรเข้าสู่ฤดูกาลผลิตใหม่ ปี 2560/61 ในเดือนพฤษภาคมนี้เป็นต้นไป
นายสมชาย ชาญณรงค์กุล อธิบดีกรมส่งเสริมการเกษตร กล่าวว่า สําหรับการเตรียมความพร้อมเข้าสู่ฤดูกาลผลิตใหม่ ปี 2560/61 ประกอบด้วย 4 กิจกรรมหลัก คือ1. การเตรียมความพร้อมองค์ความรู้เพื่อวางแผนการผลิตได้แก่ การจัดงานวันถ่ายทอดเทคโนโลยี (Field Day)การให้ความรู้และบริการทางการผลิต การบริหารการตลาด ความรู้เรื่องแหล่งเงินทุนและการทําบัญชี และการวางแผนการผลิตให้สอดคล้องกับศักยภาพของพื้นที่2. การเข้าถึงปัจจัยการผลิตโดยขณะนี้กรมการข้าวได้เตรียมข้าวเมล็ดพันธุ์ดีไว้แล้ว จํานวน420,200ตัน ในทุกศูนย์ขยายพันธุ์ข้าว รวมทั้งศูนย์ข้าวชุมชน โดยมีสํานักงานการปฏิรูปที่ดินเพื่อเกษตรกรรม สปก. เป็นผู้ประสานงาน และมีพันธุ์ข้าวโพดเลี้ยงสัตว์ พืชตระกูลถั่ว ต้นพันธุ์อ้อยสะอาด 736,000ต้น และถั่วเหลือง/ถั่วเขียว/ถั่วลิสง ตามศูนย์ขยายพันธุ์พืช โดยกรมวิชาการเกษตรเป็นผู้ดูแล อีกทั้งมีเมล็ดพันธุ์พืชอาหารสัตว์ 100,000กก. และท่อนพันธุ์พืชอาหารสัตว์ 5,000,000กก. นอกจากนี้ยังมีการให้บริการตรวจวิเคราะห์ดิน การอนุรักษ์ดินและน้ํา การปรับปรุงบํารุงดิน ซึ่งมีสารปรับปรุงอยู่ประมาณ 44,000 ตัน การทําปุ๋ยอินทรีย์ 223,419 ตัน การไถกลบตอซัง 535,262 ไร่ การให้ปุ๋ยตามค่าวิเคราะห์ดิน และให้สหกรณ์ที่มีความพร้อมจําหน่ายปุ๋ย 181 แห่ง การควบคุมคุณภาพปัจจัยการผลิต การให้บริการน้ําชลประทาน การบริการทางด้านหม่อน/ไหม แมลงเศรษฐกิจ เครื่องจักกลเกษตร และแหล่งทุน/สินเชื่อ อาทิ สินเชื่อด้านปรับปรุงร้านจําหน่ายปัจจัยการผลิต สินเชื่อด้านรวบรวมผลผิตประมาณ 14,000 ล้านบาท สินเชื่อจัดหาแหล่งน้ํา/เครื่องจักรกล กองทุนปฏิรูปที่ดิน 351.60 ล้านบาท และแปลงใหญ่ 20,000 ล้านบาท
3. การบริหารจัดการความเสี่ยงได้แก่ การสํารวจ/เฝ้าระวัง ติดตามสถานการณ์ฯ/สัตว์ ประมง โดย ศูนย์จัดการศัตรูพืชชุมชน (ศจช.) 1,764 แห่ง การเตรียมการป้องกันกําจัดศัตรูพืช/สัตว์/ประมง เช่น เชื้อราไตรโคเดอร์มา เชื้อราบิวเวอร์เรีย เชื้อราเมตาไรเซียม และแตนเบียนทริโคแกรมม่า การเฝ้าระวังภัยธรรมชาติและการแจ้งเตือน และการประกันภัยพืชผล (ข้าว)4. การสร้างความเข้มแข็งให้เกษตรกรได้แก่ พัฒนาองค์ความรู้และศักยภาพเกษตรกร ขณะนี้ได้ขับเคลื่อนSmart Farmer/Young Smart Farmerไปแล้ว จํานวน 11,130 ราย และให้ความรู้การจัดทําแผนการผลิตรายบุคคล (IFPP) มากกว่า 300 ราย รวมทั้งสนับสนุนการรวมกลุ่มทั้งวิสาหกิจชุมชน เชื่อมโยงการตลาดและส่งเสริมการเกษตรแบบแปลงใหญ่ด้วย
สําหรับ งานวันถ่ายทอดเทคโนโลยี (Field Day)จะมีการจัดสถานีเรียนรู้ต่างๆ ให้เกษตรกรได้มาเรียนรู้ โดยเน้นการถ่ายทอดความรู้แบบเห็นของจริง รวมทั้งการจัดนิทรรศการทางการเกษตรและการให้บริการด้านการเกษตรของหน่วยงานต่างๆ ได้แก่1.การให้ความรู้และบริการทางการผลิต เช่น ดิน ปุ๋ย น้ํา เทคโนโลยีและนวัตกรรมการผลิต เกษตรผสมผสาน การผลิตและขยายสารชีวภัณฑ์ การอบรมและรับรองมาตรฐานGAP/Organic2. การบริหารการตลาด ความต้องการของตลาด แหล่งรับซื้อ/ราคา คุณภาพและมาตรฐานสินค้า การจัดระบบlogisticการเจรจาเชื่อมโยงตลาด และ3.การให้คําแนะนําในการวางแผนการผลิตให้สอดคล้องกับศักยภาพของพื้นที่(Agri Map)นอกจากนี้ ยังมีการแสดงและจําหน่ายสินค้าของกลุ่มสถาบันเกษตรกรวิสาหกิจชุมชน ฯลฯ โดยงานวันถ่ายทอดเทคโนโลยี (Field Day)และบริการการเกษตรเพื่อเริ่มต้นฤดูกาลผลิตใหม่ ปี 2560 จะเริ่มขึ้นตั้งแต่เดือนพฤษภาคมไปจนถึงกลางเดือนมิถุนายน 2560ทั้งนี้ เกษตรกรสามารถสอบถามข้อมูลเพิ่มเติมได้ที่สํานักงานเกษตรจังหวัด สํานักงานเกษตรอําเภอใกล้บ้านท่าน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai